Kaapstadse damvlakke styg steedsTheewaterskloofdam (Foto: Henk Kruger/ANA) Kaapstad se damvlakke styg stadigaan danksy die reën wat oor die afgelope paar weke oor die gebied uitgesak het. Die Stad Kaapstad sê in ŉ verklaring ook inwoners se gesamentlike waterverbruik die afgelope week was 33 miljoen liter per dag. Kaapstad se damvlakke staan op 72% en die metro se gesamentlike waterverbruik vir die afgelope week is 550 miljoen liter per dag, vergeleke met verlede week se verbruik van 583 miljoen liter per dag. “Nog reën word vir die volgende paar dae voorspel en alle aanduidings is dat dié opwaartse neiging gaan voortduur, minstens nog vir dié week. Hoewel die vooruitsig in dié stadium positief lyk, is ons nog nie in ŉ posisie waar ons ons waterbesparingspogings gaan verslap nie. “Ons gaan eers aan die einde van die reënseisoen, in Oktober of November vanjaar, ŉ ingeligte besluit oor waterbeperkings kan neem,” het Xanthea Limberg, burgemeesterskomiteelid vir water en afval, in ŉ verklaring gesê. Die stad het inwoners aangemoedig om water steeds spaarsaam te gebruik en waterwys op te tree. Die stad het ook diegene bedank wat deurlopend help om water te bespaar en hulle verbruik te verminder.